Tíu þingmenn úr fjórum flokkum Samfylkingunni , Pírötum , VG og Viðreisn , auk Andrésar Inga Jónssyni þingmanni utan þingflokka , hafa lagt fram frumvarp þess efnis að auka aðhaldshlutverk loftslagsráðs . Þingmennirnir leggja til að að ráðið leggi reglulega fram álitsgerð um hvort aðgerðaáætlun stjórnvalda í loftslagsmálum uppfylli yfirlýst markmið stjórnvalda og alþjóðlegar skuldbindingar . Slík álitsgerð yrði síðan birt opinberlega sem sjálfstæð og hlutlæg rýni á fyrirhugaðar aðgerðir stjórnvalda . Rýna í áætlanir stjórnvalda á undirbúningsstigi Vorið 2018 komu stjórnvöld á fót svokölluðu loftslagsráði sem veita á stjórnvöldum aðhald og ráðgjöf um stefnumarkandi ákvarðanir sem tengjast loftslagsmálum . Loftslagsráð er sjálfstætt í sínum störfum og í ráðinu eiga sæti fulltrúar atvinnulífsins , háskólasamfélagsins , sveitarfélaga og umhverfisverndarsamtaka auk annarra fulltrúa . Halldór Þorgeirsson er formaður ráðsins . Auglýsing Verkefni ráðsins eru meðal annars að veita ráðgjöf um samdrátt í losun gróðurhúsalofttegunda og aðgerðir til að auka kolefnisbindingu , hafa yfirsýn yfir miðlun fræðslu og upplýsinga um loftslagsmál til almennings , fyrirtækja og stofnana . Auk þess skal ráðið rýna á undirbúningsstigi áætlanir stjórnvalda sem snerta loftslagsmála sem og tillögur sem berast frá fagstofnunum um vöktun og rannsóknir sem tengjast loftslagsbreytingum . Vilja að aðgerðaáætlun í loftslagsmálum sé endurskoðuð á tveggja ára fresti Með frumvarpi þingmanna er lagt til að auka aðhald ráðsins enn frekar . Í greinargerð frumvarpsins segir að þegar kemur að beinni aðkomu að stærri áætlunum stjórnvalda sé ekki skýrt hvernig eftirlit ráðsins skuli fara fram . Því leggja þingmennirnir til að ráðinu sé skylt að rýna aðgerðaáætlun stjórnvalda í loftslagsmálum þegar hún hefur verið lögð fram innan fjögurra vikna frá framlagningu hennar . Slíkt verklag yrði að mörgu leyti hliðstætt því hlutverki sem fjármálaráði er falið en það ráð skal meta hvort fjármálastefna og fjármálaáætlun fylgi þeim grunngildum og skilyrðum sem talin eru í lögum um opinber fjármál , en nýtur að öðru leyti sjálfstæðis í því hvernig staðið skuli að því mati . „ Með opinberri birtingu á álitsgerð fjármálaráðs er stuðlað að almennri og hlutlægri umræðu um stefnu stjórnvalda um opinber fjármál . Flutningsmenn telja að sjálfstæð og hlutlæg rýni á fyrirhuguðum aðgerðum stjórnvalda í loftslagsmálum sé mikilvægt grundvallaratriði í stefnumörkun hins opinbera og opinberri umræðu þar um , “ segir í greinargerðinni . Jafnframt leggja þingmennirnir til að aðgerðaáætlun stjórnvalda í loftslagsmálum skuli endurskoðuð eigi sjaldnar en á tveggja ára fresti í stað fjögurra til að „ endurspegla þá brýnu þörf sem er á stigvaxandi eflingu aðgerða gegn loftslagsbreytingum “ . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .